ראובן איילנד

ראובן איילנד (1923 – 2004) היה מנכ"ל משרד החקלאות, מנכ"ל ויושב ראש אגרקסקו.

ביוגרפיה
איילנד גדל בסומבטהיי שבהונגריה. הוא עלה לארץ ישראל לבדו ב-1940, באוניית המעפילים ליברטאד. האונייה נתפסה על ידי הבריטים ואיילנד הושם במחנה המעצר בעתלית במשך 11 חודשים. הוא התנדב לצבא הבריטי ושירת בפלוגת מובילי המים 405 שפעלה בצפון אפריקה. לאחר המלחמה התחתן עם זהבה, בת מושב כפר הס, והתיישב במקום.

הוא היה פעיל בתנועת המושבים ובמרכז החקלאי. ב-1962 מונה לסמנכ"ל משרד החקלאות. ב-1967 יצא לשליחות בוונצואלה כרכז הסיוע החקלאי הישראלי בדרום-אמריקה. ב-1970 מונה למנכ"ל תנובה-אקספורט. ביוני 1974 מונה למנכ"ל משרד החקלאות תחת שר החקלאות אהרן אוזן. הוא סיים את תפקידו לאחר כינון ממשלת ישראל השמונה עשרה וכניסתו של אריאל שרון לתפקיד השר. שימש יו"ר המועצה לשיווק פרי הדר ויו"ר בפועל של אגרקסקו. בשנים 1979–1981 כיהן כמנכ"ל אגרקסקו.

בשנים 1986–1989 כיהן כיו"ר אגקרסקו, כיו"ר מועצת ההדרים וכיו"ר חברת התעופה ק.א.ל.. כמו כן כיהן כמנכ"ל חברת תל"ם, תנועה לתיעוש המושבים.

ב-2004 שם קץ לחייו בעקבות מחלה קשה. הוא הותיר אחריו שלושה ילדים, בהם בנו גיורא איילנד, אלוף בצה"ל והיועץ לביטחון לאומי.

קישורים חיצוניים
 

מנכ"לי משרד החקלאות
מתנדבי היישוב לצבא הבריטי
פעילי מפלגת העבודה
דירקטורים ישראלים
מתאבדים ישראלים
ישראלים ילידי הונגריה
מנכ"לים ישראלים
כפר הס: אישים
עולים במלחמת העולם השנייה
ישראלים שנולדו ב-1923
ישראלים שנפטרו ב-2004